لئوناردو دی‌کاپریو
لئوناردو ویلهلم دی‌کاپریو  اتا آمریکایی بازیگر هسته که هالیوود دله کار کانده.

وه چندین بار اوسکار دله کاندیدا بیّه و رونانت فیلم وسّه اتا جایزه هم بوِرده. وه خله محیط زیست وسّه هم تلاش دانّه و متحد ملل سازمان وه ره زیستِ سفیر بنومسته.

بیوگرافی 
لئوناردو، ۱۱ نوامبر ۱۹۷۴ کالیفورنیاي لس‌آنجلس دله دنیا بموپه. ونه پییر جورج دی کاپریو نویسنده و ونه مار ارمهاین ایندربرکن و ماجان هلنا ایندربرکن بینه که معروفیتی داشتنه. ونه تیر-و-تبار ایتالیا و آلمان جه رسنه و سه/چاروم دی کپریو آلمانی هسته. ونه نوم ره لئوناردو داوینچی جه بییتنه. ونه مار و پییر هدی جه ونه ات سالگی گادِر سیوا بَیینه و وه شه مار همراهی فقر جه گت بیّه.

لئوناردو سال ۱۹۸۹ گری بکمن نقش ره اتا سریال دله داشته و ۱۹۹۳ اتا نقش دومی ره خوب بازی هاکرده. همون سال اتا معلول ذهنی نقش ره واتس ایت گیلبرت گریپ دله داشته که جانی دپ هم اون فیلم دله دیّه. وه این فیلم جه اوسکار کاندیدا بیّه درحالیکه فقط نوزّه سال داشته. سال ۱۹۹۶ دی‌کاپریو رومئو نقش ره رومئو و ژولیت (اثر شکسپیر) دله بییته ونقره ای خرس  ره برلین دله بییته. ونه بتترین اثر تایتانیک (۱۹۹۷) بی‌یه که وه ره معروف هاکرده.

وه بعد تایتانیک دِتا فیلم دله بازی هاکرده که خله نخاش بینه و وه بائوته که خله سخته دِباره اوج جه برسه. ولی سال ۲۰۰۲ دی‌کاپیرو دِتا فیلم کچ می ایف یو کن بکارگردونی استیون اسپیلبرگ و گانگز آف نیویورک بکارگردونی مارتین اسکورسیزی ره بازی هاکرده که دِباره وه ره مجلات ِتیتر هاکردنه. وه آویاتور فیلم دله هاوارد هیوز ِرول ره بَییته و این نقش وسّه اوسکار ِنقش اولون ِکاندیدا بیّه. دی‌کاپریو انده اسکورسیزی وسّه فیلم بازی هاکرده که گانّه ونه وسّه رابرت دنیرو جا ره بَییته.

فیلموگرافی

پانویس

منابع 

 
امریکا بازیگرون
زننه آدمون
گت مردمون لس آنجلس
آمریکای آلمانی‌تبارون